Rekenaarterminaal - Wikipedia
Terminaal met mikroprosesseerder, 1982
Die DEC VT100, destyds 'n wydgebruikte rekenaaarterminaal.
'n Rekenaarterminaal (of kortweg terminaal) is 'n toestel wat gebruik word om oor 'n afstand interaktief op 'n rekenaar te werk. Dit is 'n elektroniese of elektromeganiese apparatuur wat gebruik kan word vir die invoer en transkripsie van data vanaf 'n rekenaar of 'n rekenaarstelsel. Die teletyper was 'n voorbeeld van vroeë hardekopie-terminale, en het die gebruik van rekenaarskerms dekades lank vooruitgeloop.
Vroeë terminale was goedkoop toestelle, maar baie stadig in vergelyking met ponskaarte of papierband vir invoer, maar namate die tegnologie verbeter het en videovertonings bekendgestel is, het terminale hierdie ouer vorms van interaksie uit die bedryf verplaas. 'n Verwante ontwikkeling was tyddeelstelsels, wat parallel ontwikkel het en vir die ondoeltreffendheid van die tikvermoë van die gebruiker opgemaak het, met die vermoë om verskeie gebruikers op dieselfde masjien te ondersteun, elk op hul eie terminaal.
Die funksie van 'n terminaal is gewoonlik beperk tot transkripsie en invoer van data; 'n toestel met 'n beduidende plaaslike programmeerbare dataverwerkingsvermoë kan 'n 'slim terminaal' of 'n vet kliënt genoem word. 'n Terminaal wat van die gasheerrekenaar afhanklik is vanweë sy verwerkingskrag, word 'n "domterminaal" of 'n dun kliënt genoem. 'n Persoonlike rekenaar kan terminaal-emulatorsagteware gebruik wat die funksie van 'n terminaal herhaal, wat soms gelyktydige gebruik van plaaslike programme en toegang tot 'n afstand-terminaalgasheerstelsel moontlik maak.
Minitel, Franse internet terminaal.
↑ "What is the etymology of "[computer] terminal"?".
↑ "What is dumb terminal? definition and meaning". BusinessDictionary.com. Geargiveer vanaf die oorspronklike op 13 Augustus 2020. Besoek op 18 Februarie 2021.
↑ Die term "thin client" is in 1993 opgemaak. Waters, Richard (2 Junie 2009). "Is this, finally, the thin client from Oracle?".